|  |  |
| --- | --- |
|    | **Šį straipsnį ar jo skyrių reikėtų peržiūrėti.**Būtina ištaisyti gramatines klaidas, patikrinti rašybą, skyrybą, stilių ir pan.Ištaisę pastebėtas klaidas, ištrinkite šį pranešimą.  |

| **Logan Paul** |
| --- |
|  |
| Loganas Polas (*2019 m. birželis*) |
| Gimė | 1995 m. balandžio 1 d. (28 metai)Vestleikas, Ohajas, JAV |
| Šeima | Jake Paul (brolis) |
|  |
| Pareigos | Socialinių tinklų turinio kūrėjas |
|  |
| Išsilavinimas | Westlake vidurinė mokykla |

**Loganas Aleksandras Polas** (angl. *Logan Alexander Paul*, g. 1995 m. balandžio 1 d. Vestleikas, Ohajas, JAV) – amerikiečių „YouTube" ir socialinių tinklų turinio kūrėjas. Be to, nuo 2018 m. lapkričio kuria tinklalaides Impaulsive „Youtube" kanale ir vaizdo įrašus mokame puslapyje „Maverick Club".

L. Polas savo socialinių tinklų karjerą pradėjo 2013 m. kurdamas 6 sekundžių turinį „Vine" programėlėje. Po to, 2015 m. spalio 29 d. po „Vine" programėlės užsidarymo, sukūrė „Youtube" kanalą pavadinimu „Logan Paul Vlogs". 2021 m. lapkričio mėn. duomenimis, kanalas turi 23 milijonus prenumeratorių ir 5,8 milijardus peržiūrų, kuris dabar yra 196-tas pasaulyje pagal prenumeratorių skaičių.

Kaip aktorius, L. Polas pasirodė filmuose „Law & Order", Special Victims Unit", „Valley Girl" (2020), „The Thinning" ir televizijos laidoje „Bizaardvark". Taip pat, 2018 m. susikovė su KSI mėgėjiško bokso kovoje, kuri baigėsi lygiosiomis. 2019 m. įvyko revanšas – vėl susikovė su KSI profesionalaus bokso kovoje, kurioje pralaimėjo.

L. Polas buvo pakliuvęs į skandalą, kai 2017 m. išvyko į Japoniją ir aplankė Aokigaharos mišką, kuriame nufilmavo savižudybės auką ir įkėlė į savo „Youtube" kanalą.

Biografija
----------

L. Polas gimė ir užaugo Ohajuje, būdamas vos dešimties metų pradėjo savo socialinių tinklų kūrėjo karjeros kelią, kurdamas vaizdo įrašus programėlėje „Zoosh". Baigė Westlake vidurinę mokyklą. Įstojo į Ohajaus universitetą – pramonės inžinerijos specialybę, bet 2014 m. metė ir siekė karjeros socialiniuose tinkluose.

„Youtube" karjera
-----------------

### 2015–2017: „Youtube" karjeros pradžia

2014 m. persikelė į Los Andželą, kur dalinosi daugiabučiu su kitomis „Vine" žvaigždėmis.

Loganas išgarsėjo kurdamas trumpus vaidzo įrašus programėlėje „Vine". Jau 2014 m. vasarį, Loganas turėjo virš 3,1 milijonus sekėjų įvairiose socialinėse platformose. Su trumpais, šešių sekundžių vaidzo įrašais, Loganas uždirbo šimtus tūkstančius dolerių iš reklamos agentūrų. 2015 m. spalį, vaizdo įrašai įkelti į socialinę platformą „Facebook" turėjo daugiau nei 300 milijonų peržiūrų.

L. Polas parašė scenarijų filmui „Airplane Mode". Filmas turėjo būti išleistas 2017 m. bet po delsimo buvo publikuotas 2019 m. Jis taip pat filmavosi daugelyje reklamų, kaip „Hanes", „Pepsi" ir „HBO". 2016 m. filmavosi „Comcast" serijale „Logan Paul VS".

2017 m. lapkritį sukūrė dainą pavadinimu „No Handlebars", kuri buvo pernelyg panaši į „Flobots" dainą - „Handlebars". Daina susilaukė daug kritikos, nes dainoje Loganas objektyvavo moteris, pavyzdžiui vienoje klipo dalyje kelias moteris „pavertė" dviračiu. Vėliau vaizdo įrašas buvo ištrintas.

### 2017–2018: Aokigaharos miškas

2017 m. gruodžio 31 d. Loganas į „YouTube" įkėlė vaizdo įrašą, kuriame buvo nufilmuotas pasikoręs žmogus Aokigaharos miške, kitaip žinomu kaip savižudybių mišku. Loganas ir komanda planavo miške pernakvoti ir viską įamžinti savo kanale. Vaizdo įrašas buvo peržiūrėtas daugiau nei 6 milijonus kartų per 24 valandas. Negana to, Loganas buvo kritikuojamas dėl išdaigų Tokijuje: užšoko ant važiuojančio krautuvo, nusimovė kelnes sausakimšoje gatvėje, nepagarbiai elgėsi su vietiniais ir mėtė Pokemono kamuolį į praeivius. Loganas susilaukė daug kritikos iš žymių žmonių, politikų ir „YouTube" žvaigždžių. Buvo sukurta peticija „Change.org" puslapyje, ragindama ištrini Logano „YouTube" kanalą, kuri buvo pasirašyta daugiau nei 500 tūkstančių kartų.

2018 m. sausio 1 d. Loganas ištrynė vaizdo įrašą ir atsiprašė žmonių „Twitter" programėlėje. Sekančią dieną įkėlė atsiprašymo vaizdo įrašą ir į savo „YouTube" kanalą. Teigė, kad gerbėjai neturėtų ginti Logano už padarytas klaidas. Sausio 10 d. „YouTube" komanda „Twitter" programėlėje paskelbė, kad Logano Polo kanalą išmeta iš „Google Preferred". „New World Order" filmas ir „Logan Paul VS" serijalas buvo sustabdyti. Taip pat sutartis su „Youtube Red" serijalu „Foursome" buvo nutraukta. Sausio 15 d. Loganas sutiktas paparaco, teigė manantis, kad pasimokė iš savo klaidų ir kad „kiekvienas žmogus turi antrą šansą". Loganas taip pat paaukojo 1 milijoną dolerių savižudybių prevencijos agentūroms. Vėliau Loganas pasamdė Mike Majlak, marketingo vadybiningą „LoveSac" įmonėje, kad padėtų išvengti nemalonumų ir kad daugiau tokių incidentų nebūtų.

Vasario 4 d. po 3 savaičių pertraukos, Loganas sugrįžo į savo „YouTube" kanalą. Vasario 12 d. „YouTube" generalinė direktorė, Susan Wojcicki, teigė, kad Loganas nepažeidė „trijų-smūgių" politikos ir kanalas nebus ištrintas.

### 2018–2021: tinklalaidė ir tolimesni ginčai

2018 m. vasarį „YouTube" sustabdė visas reklamas Logano kanale dėl jo elgesio: juokavo dėl skalbimo kapsulių valgymo, išėmęs žuvį iš vandes telkinio juokaudamas atliko dirbtinį kvėpavimą ir su tazeriu nukratė dvi mirusias žiurkes. Dėl sustabdymo, Loganas pradėjo gyvai transliuoti internetinėje platformoje „Twitch", o po dviejų savaičių vėl grįžo į „YouTube".

2019 m. sausį Loganas dėl savo tinklalaidėje „Impaulsive" išsakytos nuomonės susilaukė kritikos, sakydamas, kad būti gėjumi yra pasirinkimas.

2019 m. kovą, Loganas išleido vaizdo įrašą, apie plokščios žemės teoriją, kur juokaudamas apklausė kitus apvalios žemės skeptikus.

2021 m. Loganas sudalyvavo "The Masked Singer" serijale įkūnijęs senutę. Bet jau po antro pasirodymo parodė savo tikrąjį veidą, nes viena iš užuominų buvo kova su Floyd Mayweather Jr.

Šaltiniai
---------

1. ↑  socialblade.com / Logan Paul
2. ↑  screenrant.com / How Did YouTuber Logan Paul Get So Famous?; Allie Gemmill | Publikuotas 2019 m. liep. mėn. 9 d.
3. 1 2  nymag.com / Logan Paul Posts Footage of Apparent Suicide Victim on YouTube; Jake Swearingen | Publikuotas 2018 m. sausio mėn. 1 d.
4. ↑  businessinsider.com / Vine Star Logan Paul Profile; Caroline Moss | Publikuotas 2015, liep. mėn. 29 d.
5. ↑  cleveland.com / How national Vine video star Logan Paul went from Westlake standout athlete to master of 6-second comedy; Scott Patsko | Publikuotas 2014 m. balandžio mėn. 22 d.
6. ↑  cbsnews.com / Social media influencers turn followers into dollars; Brit McCandless | Publikuotas 2016 m. spalio mėn. 23 d.
7. ↑  westword.com / Flobots Go to War With Vlogger Logan Paul Over "No Handlebars"; Kyle Harris | Publikuotas 2017 m. gruodžio mėn. 21 d.
8. ↑  digg.com / Before Logan Paul Uploaded The Suicide Video, He Was Already Doing Many Offensive Things In Japan; | Publikuotas 2018m. sausio mėn. 5 d.
9. ↑  HuffPost.com / Logan Paul 'Dead Body' Video Spurs Thousands To Petition To Get Him Off YouTube; Kimberly Yam | Publikuotas 2018 m. sausio mėn. 5 d.
10. ↑  mashable.com / Logan Paul's fans still love him and some think he's done nothing wrong; Rachel Thompson | Publikuotas 2018 m. sausio mėn. 5 d.
11. ↑  tmz.com / Logan Paul Says Even He Deserves a Second Chance; | Publikuotas 2018 m. sausio mėn. 15 d.
12. ↑  theverge.com / Meet the babysitter who helps Logan Paul stay out of trouble on YouTube; Patricia Hernandez | Publikuotas 2018 m. gruodžio mėn. 3 d.
13. ↑  theverge.com / YouTube’s CEO says Logan Paul doesn’t deserve to be kicked off the platform; Casey Newton | Publikuotas 2018 m. vasario mėn. 12 d.
14. ↑  bbc.com / YouTube drops ads from Logan Paul channels; | Publikuotas 2018 m. vasario mėn. 9 d.
15. ↑  independent.co.uk / YouTuber Logan Paul criticised for saying he’s ‘going gay’ for one month; Sabrina Barr | Publikuotas 2019 m. sausio mėn. 12 d.
16. ↑  mashable.com / Good news everyone, Logan Paul doesn't actually think the Earth is flat; Morgan Sung | Publikuotas 2019 m. kovo mėn. 20 d.
17. ↑  screenrant.com / The Masked Singer: How Grandpa Monster's Clues Fit YouTuber Logan Paul; Julie Fallo | Publikuotas 2018 m. kovo mėn. 31 d.

Nuorodos
--------

* loganpaul.com/ Logano Paulo oficiali interneto svetainė Archyvuota kopija 2021-12-06 iš Wayback Machine projekto. (anglų k.)